
EMLÉKEZTETŐ
A Győr-Moson-Sopron Megyei Mérnöki Kamara Elnökségének 2007. 01.15-i üléséről

Az ülés helye: 
AÉSZ Vagyonkezelő Kft. Győri Kirendeltsége (Győr, Csaba u. 16.) tárgyalóterme (II. emelet 201/a. sz.)

Jelen vannak: 

Mellékelt jelenléti ív szerint

Az ülés napirendje: 

Az ülés tervezett napirendje:

1. Két elnökségi ülés között történt események.

Kovács István, elnök

2. Tájékoztató a 2007 január 10-i MMK elnökségi ülés témáiról

Kovács István, elnök

3. Felelős műszaki vezetők és műszaki ellenőrök névjegyzék vezetésével kapcsolatos kérdések
Kovács István, elnök

Wimmer József elnökségi tag

4. Tájékoztatás a felelős műszaki vezetők és műszaki ellenőrök kamarai szervezetével kapcsolatos munkáról

Kovács István, elnök

Wimmer József elnökségi tag
5. Hírlevélbe kerülő anyagok összeállítása

Bartal György – Elnökség

6. Tagfelvételek, engedélyek, fellebbezések.

Dr. Bakos Ágnes, titkár

7. Egyebek.

Kovács István Elnök üdvözölte a megjelenteket, majd az Elnökségi Ülés a tájékoztatókkal és a napirendek megvitatásával folytatódott.  

1. Két elnökségi ülés között történt események.

Kovács István, elnök

Kovács István: 

A Pest Megyei kamara ajánlással él a területi kamarák felé, hogy alkalmazzák a számítógépes nyilvántartási rendszert. 
A Pest Megyei Mérnöki Kamara megrendelte a szoftvert és a teszt üzemeltetés folyik. Azt nézzük meg, hogy tudjuk-e alkalmazni. 

A műszaki ellenőrök és műszaki vezetők kamarai felelőse Wimmer József. 

Az eljárási díjak a következők:  

A jogszabály kétfajta igazgatási szolgáltatási díjat említ.  A névjegyzékbe felvétel szolgáltatási díja 10.000., Ft, a megújítás díja 3.000., Ft. Szakvizsga letételekor a díj 34.000., Ft. 

Az Országos Elnökség néhány új bizottság megalakítását határozta el. 

Alapszabály módosítást előkészítő bizottság. Nem kaotikus módosítást, hanem rövid, tömör alapszabályt szeretne kiadni. 

Akkreditációs Szakbizottságaiba való részvételre javasolni kell tagokat.

Mérnökújságban megjelenő cikkek és az arra adott válaszok egységes kezelésére szabályzatot dolgoztak ki (Mérnökújság szerkesztőbizottságának működési szabályzata). 

Szalai Kálmán: 
Mi a helyzet az etikai felelősségre vonással. Aki nem kamarai tag, etikai felelősségre vonásra nincs a lehetősége a kamarának. A szakmaiság is etikai kérdés az én véleményem szerint. 
Bukovics János: Egyetértek a felvetéssel. 

Csejtei György: Nem gondolták végig a szabályozást. 

Wimmer József: 
Valóban nem gondolták végig. Már a nyilvántartásba vétel is nagy munka. A nyilvántartás elkészítése a megadott határidőben csak kapkodva hajtható végre. 

2. Tájékoztató a 2007 január 10-i MMK elnökségi ülés témáiról

Kovács István, elnök

Kovács István:

A kamara elnöksége elhatározta, hogy az új jelentkezők esetében ezeken a díjakon kívül 17.000., névjegyzéki díjat is beszed. Ez a díj egyelőre jogszabályban nincs szabályozva, a kamara kezdeményezte a jogszabály módosítását. A kamara vállalja a felelősséget, hogy erről határozatot hozott és utasította a beszedésre a területi kamarákat. 

3. Tájékoztatás a felelős műszaki vezetők és műszaki ellenőrök kamarai szervezetével kapcsolatos munkáról, felelős műszaki vezetők és műszaki ellenőrök névjegyzék vezetésével kapcsolatos kérdések
Kovács István, elnök

Wimmer József elnökségi tag
A jogszabály – kamarai tagságra kötelezés nélkül – bízza a kamarákra az építési műszaki ellenőrök és a felelős műszaki vezetők jogosultságának elbírálását és a névjegyzék vezetését. A feladatokat a kamarai törvény rendelkezése szerint I. fokon a területi, II. fokon az országos kamarák látják el. A jogosultsági vizsgájuk és az előírt továbbképzésük szervezése országos kamarai feladat. Sem szakmai, sem etikai felügyeleti jogkört nem ad a jogszabály a kamaráknak. A névjegyzék vezetése adminisztratív kérdés, jelentős többletfeladatokkal jár.  
Legfontosabb feladatok: 

a) névjegyzék létrehozásával kapcsolatos szervezési és műszaki (pl. hardver, kommunikáció és adatbetöltés) kérdések; a jogosultság megállapításával, jogosultsági vizsgáztatással, névjegyzék vezetésével és továbbképzéssel kapcsolatos kamarai feladatok;

b) szervezeti helye és jogállása a mérnöki kamarában, figyelemmel a meglevő jogi (jogszabályi) adottságokra,

c) etikai-szakmai, (vagy csak szakmai) felügyelet ellátása 

d) az ügyintézéssel kapcsolatban felmerülő költségek felmérése és a finanszírozás módja; lépések az állami finanszírozás, továbbá az igazgatási szolgáltatási díjakat méltányos szinten szabályozó rendelet érdekében,

e) átvett feladatokkal kapcsolatos egyeztetés az építész kamarával;

f)  átvett feladatainak végrehajtásához szükséges kamarai belső szabályozások elkészítése;
g) új feladatok miatt (takarékosan) szükséges ügyintézés „optimalizálása”.

4. Hírlevélbe kerülő anyagok összeállítása

Bartal György – Elnökség

A Mérnök Műhely tevékenységével kapcsolatos tájékoztatás. 
5. Tagfelvételek, engedélyek, fellebbezések.

Dr. Bakos Ágnes, titkár


Ismerteti a tagfelvételi, az engedély kérelmeket, a tagsági viszony megszüntetését.


1/2007. (I.15.) GYMSMMK Elnökségi határozat

Az elnökség két fő felvételéről döntött.



- Szabó Dezső



- Berecz Sámuel



2/2007. (I.15./ GYMSMMK Elnökségi határozat


Az elnökség jóváhagyta  Lang Jánosné kamarai tagsági kérelmének megszüntetését.

Egyéb: 
Kovács István:

Kamara szeretne egy országos kiadványt készíteni a területi mérnöki kamarák szakmai munkájáról. Megyei tervezőket meg kell szólítani, hogy digitális képanyagot adjanak. Ennek a szervező munkájára kérek vállalkozót. 

Kmf.

  / Dr. Bakos Ágnes/





   / Kovács István /



titkár







elnök
